अखिल भारतीय कुशवाहा महासभा ने सावित्रीबाई फुले जी की 188वीं जयंती मनाई ।
आज अखिल भारतीय कुशवाहा महासभा कानपुर इकाई के द्वारा प्रथम शिक्षिका समाजसेवी सावित्रीबाई फुले जी की 188वीं जयंती मनाई गई। महासभा के जिलाध्यक्ष दिनेश सिंह कुशवाहा जी ने बताया कि आज से 166 वर्ष पूर्व जब लोग शिक्षा से दूर थे, सामाजिक व्यवस्था का अभाव था, महिलाएं शिक्षा से वंचित रखीं जाती थीं तब सावित्री बाई फुले ने समाज को नई राह दिखाकर प्रथम महिला विद्यालय खोला और उसकी पहली प्रधानाचार्य नियुक्त हुईं। सावित्री जी इस देश की प्रथम शिक्षिका थीं, उन्होंने जन जन तक शिक्षा का प्रसार किया। कार्यक्रम में महासचिव सौरभ कुशवाहा, तहसील अध्यक्ष विजय कुशवाहा, सदस्य संजीव कुशवाहा, मीडिया प्रभारी शिवसागर कुशवाहा, अमित कुशवाहा, विकास कुशवाहा, योगेश, छुट्टन, धीरु आदि लोग उपस्थित रहे।